**A înnebuni e omeneşte**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubito cu ocazia minunii

ţi-au înnebunit iar sânii

Şi mi-au ars sinapsele

c-au-nnebunit şi coapsele

Iadu-mi dă alte imbolduri

c-ai înnebunit din şolduri

Şi-mi arată chiar nimicul

c-a înnebunit buricul

Toată eşti o nebuneală

când răsai din noapte goală

Că mă-ntreb zău omeneşte

Dumnezeu nu-nnebuneşte

Răsturnând tot Universul

îmi înnebuneşte versul

Şi-mi arde pe loc hârtia

când îţi fur şi-n scris fetia

Şi-mi aruncă vai blestemul

c-a înnebunit poemul

Şi nu vrea ca să-mi primească

nebunia omenească

Costel Zăgan, Ode gingaşe